Muğan (Hacıqabul)

Muğan — Azərbaycan Respublikasının Hacıqabul rayonunun Muğan qəsəbə inzibati ərazi dairəsində qəsəbə.

 Tarixi 
Azərbaycan Respublikasının ərazisində Muğan adı ilə bağlı 18 yaşayış məntəqəsi mövcuddur. Ağcabədi rayonu, Ağdam rayonu, Ağstafa rayonu, Bərdə rayonu, Xocavənd rayonu, Kürdəmir rayonu, Qubadlı rayonu, Şamaxı rayonu, Şərur rayonu, Zəngilan rayonu, Cəlilabad rayonuvə digər ərazilərdə olan yaşayış məntəqələri buna misal ola bilər.

Yaşayış məntəqələri Cənubi Azərbaycanın Muğanlı kəndindən köçüb gəlmiş mollahəsənli, mehdili və cabbarlı nəsillərinə mənsub ailələr tərəfindən salınmışdır. Oykonim türkdilli Azərbaycan tayfası olan muğanlıların adı ilə bağlıdır.Muğanlı tayfa adı XVI əsrin əvvəllərindən məlumdur. Sonralar mənbələrdə şahsevənlərin tərkibində müstəqil tayfa kimi qeydə alınmış muğanlılar XIX əsrin əvvəllərində 8 tirədən ibarət olmuşlar. Tayfa Muğan düzündə yaşadığına görə həmin düzün adı ilə adlandırılmışdır.

 Coğrafiya 
Muğan Yuxarı Şirvan kanalının sahilində yerləşir.

Kənd Hacıqabul rayon mərkəzindən 13 km və Bakıdan 126 km məsafədə yerləşir. Kənddən Bakı-Ələt-Tbilisi beynəlxalq yolu keçir. Kənddə dəmir yolu stansiyası var.

Kənd dəniz səviyyəsindən 15 metr yüksəklikdə yerləşir.

 Əhalisi 
2019-cu ilin siyahıyaalınmasına əsasən kənddə 5659 nəfər əhali yaşayır.

 1979-cu il  1989-ci il  1999-cu il  2009-cu il  2019-cu il   2717   2941   4210   4755   5659

 İnfrastruktur 
Sovet dövründə kənddə məktəb, kitabxana, klub və peşə məktəbi yerləşirdi.

Kənddə poçt şöbəsi, orta məktəb, mədəniyyət mərkəzi, kitabxana, tibb məntəqəsi və məscid var.

İstinadlar

Kateqoriya:Hacıqabul rayonunun qəsəbələri